44. ΑΠΟΦΑΣΙΣ ΠΡΩΘΥΠΟΥΡΓΟΥ Αριθ. 1136 της 17/19 Φεβρ. 1976 (ΦΕΚ  Β' 211) Περί της οργανώσεως και λειτουργίας της κατά το άρθρ. 7 παρ. 1 του Νόμ. 255/76 Ειδικής Κεντρικής Νομοπαρασκευαστικής Επιτροπής. Με το άρθρ. 5 της 5257/26-26 Απρ. 1982, ΦΕΚ Β' 211, (κατωτ. αριθ. 49) καταργούνται όλες οι επιτροπές νομοτεχνικής ή νομοπαρασκευαστικής διαδικασίας του Ν.Δ. 78/1974 και αντί αυτών συστήθηκε η Ενιαία Νομοτεχνική και Νομοπαρασκευαστική Επιτροπή (ΕΝΝΕ) η οποία μετονομάσθηκε σε Κεντρική Νομοπαρασκευαστική Επιτροπή με το άρθρ. 11 Νόμ. 1299/13-13 Οκτ. 1982 (κατωτ. αριθ. 50. Έχοντες υπ' όψει τας διατάξεις του άρθρ. 7 του Νόμ. 255/76 και του άρθρ. 7 παρ. 5 Ν.Δ. 175/1973, ορίζομεν τα της οργανώσεως και λειτουργίας της υπό του άρθρ. 7 παρ. 1 του Νόμ. 255/1976 προβλεπομένης Ειδικής Κεντρικής Νομοπαρασκευαστικής Επιτροπής ως κάτωθι: Άρθρ.1.-1.Η κατά το άρθρ. 7 παρ. 1 του Νόμ. 255/1976 Ειδική Κεντρική Νομοπαρασκευαστική Επιτροπή υπάγεται απ' ευθείας εις τον Πρωθυπουργόν και λειτουργεί παρά τω Υπουργείω Προεδρίας Κυβερνήσεως. Την άσκησιν των αρμοδιοτήτων της Επιτροπής και την εν γένει λειτουργίαν αυτής, ο Πρωθυπουργός κατευθύνει και παρακολουθεί δια του Υπουργού Προεδρίας Κυβερνήσεως. 2.Της κατά την προηγουμένην παράγραφον Επιτροπής, αρμοδίας δια τον συντονισμόν του όλου έργου της επεξεργασίας και της συντάξεως των υπό του Συντάγματος ειδικώς προβλεπομένων νόμων ως και εκείνων, η έκδοσις των οποίων είναι αναγκαία δια την προσαρμογήν της ισχυούσης νομοθεσίας προς το Σύνταγμα, μετέχουν τα παρ' ημών οριζόμενα εκάστοτε μέλη αυτής ως και μετά συμβουλευτικής ψήφου ο Γενικός Γραμματεύς της Βουλής και άνευ ψήφου πάρεδρα μέλη οριζόμενα παρ' ημών. Αι αποφάσεις της Επιτροπής λαμβάνονται κατά πλειοψηφίαν, προς έγκυρον δε λήψιν αποφάσεως, απαιτείται η παρουσία των δύο τρίτων τουλάχιστον του συνόλου των μελών αυτής, του τυχόν κλάσματος λογιζομένου ως ακεραίας μονάδος. 3.Η Ειδική Κεντρική Νομοπαρασκευαστική Επιτροπή καθορίζει δι' αποφάσεώς της τον τρόπον των εργασιών της, τα της τηρήσεως και επικυρώσεως των πρακτικών, ως και παν άλλον θέμα συναπτόμενον οπωσδήποτε προς την λειτουργίαν αυτής και την πρόοδον του καθόλου έργου της. 4.Τας εργασίας της Επιτροπής διευθύνει ο υφ ' ημών οριζόμενος Πρόεδρος αυτής, όστις καταρτίζει την ημερησίαν διάταξιν και ορίζει τους εισηγητάς επί των εισαγομένων θεμάτων. Ομοίως ο Πρόεδρος εισηγείται εις τον Υπουργόν Προεδρίας Κυβερνήσεως παν πρόσφορον μέτρον δια την ταχυτέραν και αρτιωτέραν εκτέλεσιν των εργασιών της Επιτροπής. 5.Εις τας συνεδριάσεις της Επιτροπής παρίστανται οσάκις κρίνουν αναγκαίον οι Υπουργοί Προεδρίας Κυβερνήσεως και Δικαιοσύνης και ακούονται επί παντός θέματος χρήζοντος συζητήσεως κατά την εκτίμησίν των. 6.Ο Πρόεδρος της Επιτροπής δύναται, να ζητή όπως και κατά τας ενώπιον αυτής συζητήσεις παρίστανται και Ανώτατοι Κρατικοί Λειτουργοί εκπρόσωποι αρμοδίων καθ' ύλην Υπηρεσιών. 7.Περί των συζητήσεων εις την Ειδικήν Κεντρικήν Νομοπαρασκευαστικήν Επιτροπήν τηρούνται πρακτικά, επιμελεία της γραμματείας, υπό την εποπτείαν του Προέδρου αυτής. Εις τα πρακτικά καταχωρίζονται και αι υπό μειοψηφούντων μελών υποστηριζόμεναι γνώμαι. Άρθρ.2.-1.Παρά τη Ειδική Κεντρική Νομοπαρασκευαστική Επιτροπή λειτουργεί Γραμματεία αποτελουμένη εκ δημοσίων υπαλλήλων, υπαλλήλων της Βουλής και νομικών προσώπων δημοσίου δικαίου, απασχολουμένων είτε αποκλειστικώς είτε εκ παραλλήλου προς τα έργα της κυρίας αυτών θέσεως. Της Γραμματείας προΐσταται ο Γενικός Γραμματεύς της Βουλής. 2.Η Γραμματεία της Κεντρικής Νομοπαρασκευαστικής Επιτροπής επιμελείται της διεκπεραιώσεως των εργασιών της Επιτροπής, της διεξαγωγής της αλληλογραφίας και φυλάξεως του αρχείου αυτής ως και παντός άλλου θέματος συναπτομένου προς την ομαλήν λειτουργίαν και την πρόοδον του έργου της Επιτροπής, κατά τας οδηγίας του Προέδρου αυτής. 3.Υπό της Γραμματείας της Επιτροπής συντάσσεται ανά εξάμηνον έκθεσις περί της καθόλου προόδου του περί ης η παρ. 2 του άρθρ. 1 νομοπαρασκευαστικού έργου ήτις και υποβάλλεται εις τον Υπουργόν Προεδρίας Κυβερνήσεως. Άρθρ.3.-Η Ειδική Κεντρική Νομοπαρασκευαστική Επιτροπή καταρτίζει πίνακας περιέχοντας α) τα σχέδια νόμων των οποίων η έκδοσις προβλέπεται υπό του Συντάγματος, β) τα σχέδια νόμων, η έκδοσις των οποίων επιβάλλεται δια την προσαρμογήν της ισχυούσης νομοθεσίας προς τας διατάξεις αυτού. Τα εις τους πίνακας περιλαμβανόμενα σχέδια κατανέμει κατά Υπουργεία, αναλόγως των αντικειμένων αυτών, κατά τας κειμένας διατάξεις περί της αρμοδιότητος εκάστου Υπουργείου, ορίζει δε την προθεσμίαν προς κατάρτιστιν τούτων επιμελεία των οικείων Υπουργείων. Επιμελεία του Υπουργού Προεδρίας Κυβερνήσεως κοινοποιείται εις έκαστον Υπουργείον απόσπασμα του ανωτέρω πίνακος, εγκρινομένου υπό του Πρωθυπουργού, περιέχον τα αφορώντα τούτο στοιχεία. (Αντί για τη σελ. 208, 205) Σελ. 208,205(α) Τεύχος Δ122 - Σελ. 79 Νομοπαρασκευαστικές Επιτροπές 1.Η.α.44 Άρθρ.4.-1.Οι αρμόδιοι καθ' ύλην Υπουργοί, μετά πρότασιν του Προέδρου της Ειδικής Κεντρικής Νομοπαρασκευαστικής Επιτροπής, μεριμνούν δια την έκδοσιν των κατά την τελευταίαν περίοδον του πρώτου εδαφίου της παρ. 1 τουάρθρ. 7 του Νόμ. 255/1976 κοινών αποφάσεων περί συστάσεως παρ' αυτοίς των προβλεπομένων υπό των διατάξεων της παραγράφου ταύτης ειδικών επιτροπών προς σύνταξιν των αρχικών προσχεδίων μετά των σχετικών αιτιολογικών εκθέσεων των περί ων το άρθρ. 1 παρ. 2 της παρούσης νόμων εις ας και αναθέτουν την κατάρτισιν τούτων συμφώνως προς τας κατευθυντηρίους οδηγίας της Κεντρικής Νομοπαρασκευαστικής Επιτροπής.  Το έργον τούτο δύναται να ανατίθεται υπό των αρμοδίων Υπουργών και εις τυχόν λειτουργούσας ήδη εις τα καθ' έκαστον Υπουργεία Νομοπαρασκευαστικάς Επιτροπάς. Η σύστασις μιας επιτροπής δια πλείονα Υπουργεία δεν αποκλείεται. 2.Αι καθ' Υπουργεία Ειδικαί Επιτροπαί οφείλουν να περατώσουν το έργον των εντός της ταχθείσης υπό της Κεντρικής Επιτροπής προθεσμίας. Τα ούτω συντασσόμενα προσχέδια και αιτιολογικαί εκθέσεις μετά των πρακτικών της συνταξάσης ταύτα Επιτροπής και των επ' αυτών, τυχόν παρατηρήσεων του αρμοδίου Υπουργού διαβιβάζονται παρ' αυτού εις την Ειδικήν Κεντρικήν Νομοπαρασκευαστικήν Επιτροπήν. 3.Η Ειδική Κεντρική Νομοπαρασκευαστική Επιτροπή μελετά τα διαβιβαζόμενα εις αυτήν κατά τα ανωτέρω προσχέδια νόμων, καλούσα κατά την ενώπιον αυτής συζήτησιν πάντοτε όπως παραστούν άνευ ψήφου τους Προέδρους ή τους υπ' αυτών οριζομένους εκπροσώπους των συνταξασών ταύτα Ειδικών καθ' Υπουργεία Επιτροπών ή και τους Προϊσταμένους των αντιστοίχων Υπηρεσιών. Ούτοι παρέχουν εις την Επιτροπήν τας αναγκαίας πληροφορίας και αποσαφηνίσεις επί του περιεχομένου των προσχεδίων. 4.Ληγούσης της υφ' εκάστου προσχεδίου συζητήσεως η Ειδική Κεντρική Νομοπαρασκευαστική Επιτροπή εγκρίνει τούτο, μετά ή άνευ τροποποιήσεως, ή εισηγείται την ανάγκην αναθεωρήσεώς του προς τον Πρωθυπουργόν. Ούτος αποφασίζει τελικώς περί της εγκρίσεως ή αναθεωρήσεως, εις την τελευταίαν δε ταύτην περίπτωσιν το προσχέδιον παραπέμπεται εις την αρμοδίαν κατά το επόμενον άρθρ. 5 Επιτροπήν αναθεωρήσεως. 5.Μετά την έγκρισιν του προσχεδίου νόμου υπό της Ειδικής Κεντρικής Νομοπαρασκευαστικής Επιτροπής ή υπό του Πρωθυπουργού, κατά τα εις την προηγουμένην παράγραφον οριζόμενα, ολόκληρος ο φάκελλος του σχεδίου νόμου διαβιβάζεται υπό του Προέδρους της Επιτροπής εις τον αρμόδιον Υπουργόν δια τα καθ' εαυτόν. Σελ. 208,206(α) Τεύχος Δ122 - Σελ. 80 Άρθρ.5.-Αποφασιζομένης υπό του Πρωθυπουργού της αναθεωρήσεως προσχεδίου νόμου, παραπέμπεται τούτο εις την Επιτροπήν Αναθεωρήσεως, περί ης το άρθρ. 7 παρ. 1 του Νόμ. 255/76, ήτις και προβαίνει το ταχύτερον εις ταύτην. Η Επιτροπή Αναθεωρήσεως λειτουργούσα κατά τας εκάστοτε ισχυούσας διατάξεις περί λειτουργίας της Ειδικής Κεντρικής Νομοπαρασκευαστικής Επιτροπής, αναλόγως εφαρμοζομένας, προβαίνει εις την κατάρτισιν του τελικού σχεδίου και αιτιολογικής αυτού εκθέσεως, άτινα διαβιβάζονται εις τον καθ' ύλην αρμόδιον Υπουργόν, ενεργούντα κατά τα εν τέλει της παρ. 5 του προηγουμένου άρθρου οριζόμενα. Άρθρ.6.-Τα κατά την διαδικασίαν της παρούσης συντασσόμενα σχέδια νόμων δεν υπόκεινται εις επεξεργασίαν υπό της περί ης το Ν.Δ. 78/1974 ως ετροποποιήθη Κεντρικής Νομοπαρασκευαστικής Νομοτεχνικής Επιτροπής. Άρθρ.7.-Η παρούσα δημοσιευθήτω δια της Εφημερίδος της Κυβερνήσεως αφ' ης και άρχεται η ισχύς της. 1.Η.α.44 Νομοπαρασκευαστικές Επιτροπές 